|  |
| --- |
| Številka: 840-4/2025/8 |
| Datum: 1. 7. 2025 |
| EVA: 2025-1547-0004 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Novo gradivo št. 2: Sklep o določitvi objektov, katerih odstranitev je nujno potrebna in v javno korist, na območju Občine Ljubno, Občine Rečica ob Savinji, Občine Litija, Občine Hrastnik, Občine Šoštanj, Občine Kamnik in Občine Slovenska Bistrica – predlog za obravnavo** |
| **1. Predlog sklepov vlade:** |
| Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23, 131/23 – ZORZFS in 62/24) je Vlada Republike Slovenije na … seji … pod točko … sprejelaSKLEP:Vlada Republike Slovenije je sprejela Sklep o določitvi objektov, katerih odstranitev je nujno potrebna in v javno korist, na območju Občine Ljubno, Občine Rečica ob Savinji, Občine Litija, Občine Hrastnik, Občine Šoštanj, Občine Kamnik in Občine Slovenska Bistrica in ga skupaj z utemeljitvijo objavi v Uradnem listu Republike Slovenije.Barbara Kolenko Helbl  GENERALNA SEKRETARKAPriloge:* Mnenje DTP (SM-ŠŠTPHRnasS)
* Mnenje DTP (SM-LJBPRD04S)
* Mnenje DTP (SM-HRSCPM04S)
* Mnenje DTP (SM-LTJSVA04S)
* Mnenje DTP (SM-LTJSVA25aS)
* Mnenje DTP (SM-LTJSVA26S)
* Mnenje DTP (SM-LTJSVA27S)
* Mnenje DTP (SM-LTJSVA28S)
* Mnenje DTP (SM-LTJSVA28aS)
* Mnenje DTP (SM- ROSSPR8S)
* Mnenje DTP (SM-SLBVNR136S)
* Mnenje DTP (SM-SLBVNR137S)
* Mnenje DTP (SM-SLBVNR138S)
* Mnenje DTP (SM-KMNSTH13S)
* Potrditev strokovnih mnenj Sveta Vlade Republike Slovenije za obnovo

Sklep prejmejo:* Ministrstvo za naravne vire in prostor Republike Slovenije
* Ministrstvo za finance Republike Slovenije
* Ministrstvo za kmetijstvo, gozdarstvo in prehrano Republike Slovenije
* Služba Vlade Republike Slovenije za zakonodajo
* Služba Vlade Republike Slovenije za obnovo po poplavah in plazovih
* Svet Vlade Republike Slovenije za obnovo
* Občina Šoštanj
* Občina Ljubno
* Občina Rečica ob Savinji
* Občina Litija
* Občina Hrastnik
* Občina Kamnik
* Občina Slovenska Bistrica
* Lastniki
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** |
| **3.a Osebe, odgovorne za strokovno pripravo in usklajenost gradiva:** |
| * Boštjan Šefic, državni sekretar
* Dr. Blaž Dolinšek, vodja Državne tehnične pisarne
* Sandra Martinič, sekretarka v Službi Vlade Republike Slovenije za obnovo po poplavah in plazovih
 |
| **3.b Zunanji strokovnjaki, ki so sodelovali pri pripravi dela ali celotnega gradiva: /** |
| **4. Predstavniki vlade, ki bodo sodelovali pri delu državnega zbora: /** |
| **5. Kratek povzetek gradiva:** |
| Republiko Slovenijo je 4. avgusta 2023 prizadela naravna nesreča večjega obsega, ki je zaradi obsežnega deževja povzročila poplave in zemeljske plazove. V skladu s 151.a členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. [95/23](https://www.uradni-list.si/glasilo-uradni-list-rs/vsebina/2023-01-2670), [117/23](https://www.uradni-list.si/glasilo-uradni-list-rs/vsebina/2023-01-3410), [131/23](https://www.uradni-list.si/glasilo-uradni-list-rs/vsebina/2023-01-4011) – ZORZFS in 62/24; v nadaljnjem besedilu: ZIUOPZP) se zaradi velike ogroženosti zaradi poplav, erozije, zemeljskega ali hribinskega plazu in s tem povezano veliko nevarnostjo porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi, takšni objekti nujno odstranijo. S sklepom Vlada Republike Slovenije določi objekte za nujno odstranitev in ugotovijo javne koristi z namenom odstranitve nepremičnine ter nadomestitev z eno od zakonskih možnosti, vključno z nadomestitvenim objektom. Sklepi temeljijo na strokovnih mnenjih, ki jih je pripravila Državna tehnična pisarna v okviru Službe Vlade Republike Slovenije za obnovo po poplavah in plazovih in jih je predhodno potrdil Svet Vlade Republike Slovenije za obnovo.Gradivo je bilo javno razgrnjeno od vključno 21. maja do vključno 5. junija 2025. V okviru javne razgrnitve je imela javnost možnost dajanja pripomb in predlogov. V okviru javne razgrnitve je vladna služba za obnovo prejela pripombe in vprašanja. Na vse prejete pripombe in vprašanja je pisno odgovorila dajalcem pripomb in predlogov. Predvidena potrebna sredstva so 6.000.000,00 evra. Predloženi sklep je podlaga za cenitev – ko bo ta opravljena, bo znana konkretna vrednost za vsak posamezni objekt. V skladu z obrazložitvijo v vladnem gradivu št. 840-6/2024/7 z dne 19. februarja 2025 so štirje objekti na območju naselja Pohrastnik, Šoštanj pred sprejetjem sklepa Vlade Republike Slovenije – na podlagi dodatno prejetih pripomb in nasprotovanja enega od lastnikov in njegove zahteve – šli v vnovično preverjanje na Državno tehnično pisarno in Direkcijo Republike Slovenije za vode. Na podlagi dodatnih strokovnih preverjanj se je vodarska stroka odločila za odstranitev dveh objektov.V nadaljevanju postopka bo podpisana pogodba, s katero se določi nadomestitev nepremičnine, določene za odstranitev. V skladu s 151.č členom ZIUOPZP lahko država lastniku nepremičnine z objektom za odstranitev zagotovi lastninsko pravico na enakovredni nepremičnini, razen če lastnik nepremičnine z objektom za odstranitev zahteva odškodnino. Če lastnik nepremičnine z objektom za odstranitev sam predlaga nadomestno nepremičnino, to nepremičnino država odkupi in prenese na tega lastnika, če je s cenitvijo obeh nepremičnin ugotovljena njuna enakovrednost. Če je vrednost ocenjene nadomestne nepremičnine manjša od vrednosti ocenjene nepremičnine z objektom za odstranitev, in lastnik nepremičnine z objektom za odstranitev pristane na tako nadomestilo, država temu lastniku plača razliko v vrednosti med nepremičninama v denarju. Če je vrednost ocenjene nadomestne nepremičnine z objektom za odstranitev večja od vrednosti ocenjene nepremičnine z objektom za odstranitev, država nadomestno nepremičnino odkupi, če lastnik nepremičnine z objektom za odstranitev plača razliko v vrednosti med nepremičninama.Glede poplavne varnosti obstoječe karte poplavne ogroženosti ne zajemajo analize zadnjega dogodka. Dejstvo je, da je dogodek 4. avgusta 2023 na terenu pokazal številna dodatna nevarna območja ob vodah, kjer so bile poplavne vode bistveno višje od predvidenih in tudi posledice precej hujše. Glede na dejstva in opozorila, da se lahko tak dogodek v bližnji prihodnosti še večkrat ponovi, bi bilo samo strogo upoštevanje teh kart nezadostno. Novo gradivo št. 2 vsebuje dodatne redakcijske popravke, na katere je Služba Vlade Republike Slovenije za zakonodajo opozorila na Odboru za gospodarstvo. Dodatno je v novo gradivo ponovno vključen objekt na naslovu Stahovica 13, ki je bil vključen v gradivo št. 840-4/2025/1 in so ga obravnavali resorji, ampak je zaradi lekture po pomoti izpadel iz gradiva 840-4/2025/5. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.)Gradivo ima večje posledice na državni proračun. Predvidena potrebna sredstva so ocenjena v višini 6.000.000,00 EUR in so zagotovljena iz sklada za obnovo na proračunski postavki 230733 - MNVP - Sklad za obnovo - Nadomestitvena gradnja – program. |
|  |
| 1. **Ocena finančnih posledic, ki niso načrtovane v sprejetem proračunu**
 |
|  | Tekoče leto (t) | t + 1 | t + 2 | t + 2 |
| Predvideno povečanje (+) ali zmanjšanje (–) prihodkov DP |  |  |  |  |
| Predvideno povečanje (+) ali zmanjšanje (**–**) prihodkov OP  |  |  |  |  |
| Predvideno povečanje (+) ali zmanjšanje (**–**) odhodkov DP  |  |  |  |  |
| Predvideno povečanje (+) ali zmanjšanje (**–**) odhodkov OP |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| 1. **Finančne posledice za državni proračun**
 |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
| MNVP - Sklad za obnovo  | 2560-24-0092 Odškodnine za odstranitev objektov 4. 8. 2023 | 230733 - MNVP - Sklad za obnovo - Nadomestitvena gradnja – program | 6.000.000,00 |  |
| **SKUPAJ** |  |  | 6.000.000,00 |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika | Šifra in naziv ukrepa, projekta | Šifra in naziv PP | Znesek za tekoče leto (t) | Znesek zat + 1 |
|  |  |  |  |  |
| **SKUPAJ** |  |  |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
|  |  |  |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Kratka obrazložitev: |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin
 | NE |
| Gradivo (predpis) je bilo poslano v mnenje:  |  |
| * Skupnost občin Slovenije SOS
 | NE |
| * Združenje občin Slovenije ZOS
 | NE |
| * Združenje mestnih občin Slovenije ZMOS
 | NE |
| Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.
 |
| Bistveni predlogi in pripombe, ki niso bili upoštevani: |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. |
| (Če je odgovor **DA**, navedete: |
| Datum objave:  |
| V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.
 |
| Mnenja, predlogi in pripombe z navedbo predlagateljev: |
| Upoštevani so bili:* v celoti,
* večinoma,
* delno,
* niso bili upoštevani.
 |
| Bistvena mnenja, predlogi in pripombe, ki niso bili upoštevani, ter razlogi za neupoštevanje: |
| Poročilo je bilo dano… |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Boštjan ŠEFICDRŽAVNI SEKRETAR |

PREDLOG SKLEPA

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 – ZORZFS in 131/23) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Ljubno, Občine Rečica ob Savinji, Občine Litija, Občine Hrastnik, Občine Šoštanj, Občine Kamnik in Občine Slovenska Bistrica – predlog za obravnavo**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

1. Prod 4, Občina Ljubno, št. stavbe: 460, parc. št. 700 (del), k. o. 923 Ljubno (št. strokovnega mnenja (SM-LJBPRD04S);
2. Cesta 1. maja 4, Občina Hrastnik, št. stavbe: 1375, parc. št. 1363, k. o. 1855 Hrastnik mesto (št. strokovnega mnenja SM-HRSCPM04S);
3. Sava 4, Občina Litija, št. stavbe: 614, parc. št. 826 in 825/24, k. o. 1834 Konj (št. strokovnega mnenja SM-LTJSVA04S);
4. Sava 25a, Občina Litija, št. stavbe: 642, parc. št. 783/7, k. o. 1834 Konj (št. strokovnega mnenja SM-LTJSVA25aS);
5. Sava 26, Občina Litija, št. stavbe: 644, parc. št. 783/6, k. o. 1834 Konj (št. strokovnega mnenja SM-LTJSVA26S);
6. Sava 27, Občina Litija, št. stavbe: 645, parc. št. 783/17, k. o. 1834 Konj (št. strokovnega mnenja SM-LTJSVA27S);
7. Sava 28a, Občina Litija, št. stavbe: 646, parc. št. 785/3, k. o. 1834 Konj (št. strokovnega mnenja SM-LTJSVA28aS);
8. Sava 28, Občina Litija, št. stavbe: 647, parc. št. 783/4 in 783/5, k. o. 1834 Konj (št. strokovnega mnenja SM-LTJSVA28S);
9. Spodnja Rečica 8, Občina Rečica ob Savinji, št. stavbe: 432, parc. št. \*198, k. o. 935 Spodnja Rečica (št. strokovnega mnenja SM- ROSSPR8S);
10. Vinarje 136, Občina Slovenska Bistrica, št. stavbe: 323, parc. št. 31/8, k. o. 765 Vrhove pri Konjicah (št. strokovnega mnenja SM-SLBVNR136S);
11. Vinarje 137, Občina Slovenska Bistrica, št. stavbe: 325, parc. št. 30, k. o. 765 Vrhove pri Konjicah (št. strokovnega mnenja SM-SLBVNR137S);
12. Vinarje 138, Občina Slovenska Bistrica, št. stavbe: 329, parc. št. \*40, k. o. 765 Vrhove pri Konjicah (št. strokovnega mnenja SM-SLBVNR138S);
13. Florjan 271, Občina Šoštanj, št. stavbe: 152, parc. št. 566 (del), k. o. 959 Šoštanj (št. strokovnega mnenja SM-ŠŠTPHRnasS);
14. Florjan 279, Občina Šoštanj, št. stavbe: 119, parc. št. 575 (del), k. o. 959 Šoštanj (št. strokovnega mnenja SM-ŠŠTPHRnasS);
15. Stahovica 13, Občina Kamnik, št. stavbe: 69 (del), parc. št. 423/4 (del), k. o. 1891 Županje njive (št. strokovnega mnenja SM-KMNSTH13S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, …

EVA …

Vlada Republike Slovenije
dr. Robert Golob
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljnjem besedilu: služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS in 62/24; v nadaljnjem besedilu: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je na strokovnih podlagah strokovnjakov vodarske, geološke in gradbene stroke Državna tehnična pisarna.

Državna tehnična pisarna je izdelala strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljnjem besedilu: SVRSO).

Na podlagi 151.c člena ZIUOPZP je svet obravnaval zgoraj navedeno strokovno mnenje, ki ga je pripravila Državna tehnična pisarna. Strokovno mnenje in strokovne podlage za deset objektov so bili svetu poslani 23. aprila 2025. Strokovno mnenje je potrdil na seji 25. aprila 2025. Strokovno mnenje in strokovne podlage za dva objekta so mu bili poslani 25. aprila 2025. Strokovno mnenje je potrdil na seji 20. maja 2025.

V skladu z ZIUOPZP so bili osnutki sklepa razgrnjeni od vključno 21. maja do vključno 5. junija 2025. V okviru javne razgrnitve je imela javnost možnost dajati pripombe in predloge, o katerih je predlagatelj sklepa sprejel stališče ter o tem obvestil dajalca pripomb in predlogov. Služba je v času javne razgrnitve na osnutke sklepov vlade prejela mnenja, pripombe oziroma predloge zainteresirane javnosti, na katere jim je neposredno odgovorila do 17. junija 2025. Prejete pripombe so se najpogosteje navezovale na strokovne utemeljitve uvrstitev dodatnih objektov ali zemljišč v strokovno mnenje, na način cenitve in ogroženost objekta.

Naravna nesreča, ki se je zgodila 4. avgusta 2023, je na terenu pokazala številna dodatna nevarna področja ob vodah, kjer so bile poplavne vode bistveno višje od predvidenih in tudi posledice precej hujše, kar ni bilo zajeto v obstoječe karte poplavne ogroženosti.

Državna tehnična pisarna je v skladu s 151.b členom ZIUOPZP podala strokovno mnenje za spodaj navedene objekte, za katere strokovno ocenjuje, da obstaja visoka stopnja ogroženosti zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

1. Prod 4, Občina Ljubno, št. stavbe: 460, parc. št. 700 (del), k. o. 923 Ljubno (št. strokovnega mnenja (SM-LJBPRD04\_S);
2. Cesta 1. maja 4, Občina Hrastnik, št. stavbe: 1375, parc. št. 1363, k. o. 1855 Hrastnik mesto (št. strokovnega mnenja SM-HRSCPM04S);
3. Sava 4, Občina Litija, št. stavbe: 614, parc. št. 826 in 825/24, k. o. 1834 Konj (št. strokovnega mnenja SM-LTJSVA04S);
4. Sava 25a, Občina Litija, št. stavbe: 642, parc. št. 783/7, k. o. 1834 Konj (št. strokovnega mnenja SM-LTJSVA25aS);
5. Sava 26, Občina Litija, št. stavbe: 644, parc. št. 783/6, k. o. 1834 Konj (št. strokovnega mnenja SM-LTJSVA26S);
6. Sava 27, Občina Litija, št. stavbe: 645, parc. št. 783/17, k. o. 1834 Konj (št. strokovnega mnenja SM-LTJSVA27S);
7. Sava 28a, Občina Litija, št. stavbe: 646, parc. št. 785/3, k. o. 1834 Konj (št. strokovnega mnenja SM-LTJSVA28aS);
8. Sava 28, Občina Litija, št. stavbe: 647, parc. št. 783/4 in 783/5, k. o. 1834 Konj (št. strokovnega mnenja SM-LTJSVA28S);
9. Spodnja Rečica 8, Občina Rečica ob Savinji, št. stavbe: 432, parc. št. \*198, k. o. 935 Spodnja Rečica (št. strokovnega mnenja SM- ROSSPR8S);
10. Vinarje 136, Občina Slovenska Bistrica, št. stavbe: 323, parc. št. 31/8, k. o. 765 Vrhove pri Konjicah (št. strokovnega mnenja SM-SLBVNR136S);
11. Vinarje 137, Občina Slovenska Bistrica, št. stavbe: 325, parc. št. 30, k. o. 765 Vrhove pri Konjicah (št. strokovnega mnenja SM-SLBVNR137S);
12. Vinarje 138, Občina Slovenska Bistrica, št. stavbe: 329, parc. št. \*40, k. o. 765 Vrhove pri Konjicah (št. strokovnega mnenja SM-SLBVNR138S):
13. Florjan 271, Občina Šoštanj, št. stavbe: 152, parc. št. 566 (del), k. o. 959 Šoštanj (št. strokovnega mnenja SM-ŠŠTPHRnasS);
14. Florjan 279, Občina Šoštanj, št. stavbe: 119, parc. št. 575 (del), k. o. 959 Šoštanj (št. strokovnega mnenja SM-ŠŠTPHRnasS);
15. Stahovica 13, Občina Kamnik, št. stavbe: 69 (del), parc. št. 423/4 (del), k. o. 1891 Županje njive (št. strokovnega mnenja SM-KMNSTH13S).

Obravnavani objekt na naslovu **Prod 4** je ob reki Savinji in je bil v neurju 4. avgusta 2023 poplavljen do višine 180 cm. Kot izhaja iz strokovnih podlag Direkcije Republike Slovenije za vode (št. 45500-25/2022-235 z dne 30. 9. 2024), ga ogrožata visoka voda Savinje in vpliv zajezitve izliva Ljubnice v Savinjo. Objekt stoji za porušenim nasipom. Nasipi ob Savinji niso zagotavljali varnosti za pretoke Q500 ali več in ni mogoče zagotoviti primerne poplavne varnosti. Objektu z ukrepi ni mogoče zagotoviti zaščite na stoletni pojav ob sočasni zagotovitvi odpornosti na podnebne spremembe. Za navedeni objekt obstajata velika ogroženost zaradi poplavne nevarnosti in s tem povezana velika nevarnost porušitve ali znatnega poškodovanja objekta, katerega obnova ni mogoča ali ekonomsko smiselna, in s čimer bi lahko nastale škodljive posledice za življenje in zdravje ljudi. Ugotovitev in utemeljitev, po kateri so se potrdili razlogi za nujno odstranitev objekta na podlagi velike poplavne nevarnosti in s tem ogroženost življenja ali zdravja ljudi, temelji na strokovnem mnenju SM-LJBPRD04S z dne 11. aprila 2025. Glede na navedeno je odstranitev objekta v javno korist.

Objekt na naslovu **Cesta 1. maja 4** je neposredno ob strugi vodotoka Boben, na levem bregu reke Save v Hrastniku v bližini sotočja s Savo in je bil v neurju 4. avgusta 2023 poplavljen do višine 2 m. Kot izhaja iz strokovnih podlag Direkcije Republike Slovenije za vode (št. 35500-1058/2024-5 z dne 30. 3. 2025), je objekt na območju velike poplavne nevarnosti in na lokaciji, kjer protipoplavni ukrepi niso predvideni. Za navedeni objekt obstajata velika ogroženost zaradi poplavne nevarnosti in s tem povezana velika nevarnost porušitve ali znatnega poškodovanja objekta, katerega obnova ni mogoča ali ekonomsko smiselna, in s čimer bi lahko nastale škodljive posledice za življenje in zdravje ljudi. Ugotovitev in utemeljitev, po kateri so se potrdili razlogi za nujno odstranitev objekta na podlagi velike poplavne nevarnosti in s tem ogroženost življenja ali zdravja ljudi, temelji na strokovnem mnenju SM-HRSCPM04S z dne 11. aprila 2025. Glede na navedeno je odstranitev objekta v javno korist.

Objekti na naslovu **Sava 4, Sava 25a, Sava 26, Sava 27, Sava 28** in **Sava 28a** so v naselju Sava tik ob železniški progi Ljubljana – Zidani Most na levem bregu reke Save v oddaljenosti okoli 85m do 120m od brežine in so bili v neurju 4. avgusta 2023 poplavljeni od višine 80 cm do 3 m. Kakor izhaja iz strokovnih podlag Direkcije Republike Slovenije za vode (št. 35500-1058/2024-5 z dne 30. 3. 2025), so objekti na območju velike poplavne nevarnosti in na lokaciji, kjer jih ni mogoče ščititi s protipoplavnimi ukrepi. V neurju 4. avgusta 2023 je bila preplavljena tudi železniška proga za objekti, zato je dostop do objektov onemogočen. Pred nastopom visokovodnih dogodkov se železniški podhod, prek katerega je edini možni dostop do objektov, zapre z vrati, zato je že pred nastopom visokovodnega dogodka in v času njegovega trajanja onemogočen dostop do njih. Za navedene objekte obstajata velika ogroženost zaradi poplavne nevarnosti in s tem povezana velika nevarnost porušitve ali znatnega poškodovanja objektov, katerih obnova ni mogoča ali ekonomsko smiselna, in s čimer bi lahko nastale škodljive posledice za življenje in zdravje ljudi. Ugotovitev in utemeljitev, po kateri so se potrdili razlogi za nujno odstranitev objektov na podlagi velike poplavne nevarnosti in s tem ogroženost življenja ali zdravja ljudi, temelji na strokovnih mnenjih SM-LTJSVA04S, SM-LTJSVA25aS, SM-LTJSVA26S, SM-LTJSVA27S, SM-LTJSVA28S in SM-LTJSVA28aS z dne 11. aprila 2025. Glede na navedeno je odstranitev objektov v javno korist.

Objekt na naslovu **Spodnja Rečica 8** je ob levi brežini Savinje in je bil v neurju 4. avgusta 2023 poplavljen do višine 170 cm. Kot izhaja iz strokovnih podlag Direkcije Republike Slovenije za vode (št. 45500-25/2022-227 z dne 8. 8. 2024), je na zahodni strani izpostavljen poplavnemu toku, kar pomeni dodatno dinamično obtežbo na objekt. V kombinaciji z izpiranjem temeljnih tal na vogalih objekta lahko pride do resnejših poškodb samega objekta. Na območju obravnavanega objekta ob upoštevanju primerne varnostne višine ter ob sočasni zagotovitvi odpornosti na podnebne spremembe ni mogoča zagotoviti ustrezne poplavne varnosti. Za navedeni objekt obstajata velika ogroženost zaradi poplavne nevarnosti in s tem povezana velika nevarnost porušitve ali znatnega poškodovanja objekta, katerega obnova ni mogoča ali ekonomsko smiselna, in s čimer bi lahko nastale škodljive posledice za življenje in zdravje ljudi. Ugotovitev in utemeljitev, po kateri so se potrdili razlogi za nujno odstranitev objekta na podlagi velike poplavne nevarnosti in s tem ogroženost življenja ali zdravja ljudi, temelji na strokovnem mnenju SM- ROSSPR8S z dne 11. aprila 2025. Glede na navedeno je odstranitev objekta v javno korist.

Objekti na naslovih **Vinarje 136, Vinarje 137** in **Vinarje 138** so na območju, kjer se je sprožil obsežnejši plaz, ki je poškodoval oziroma delno porušil omenjene objekte. Objekt Vinarje 138 je porušen, objekt Vinarje 137 poškodovan, objekt Vinarje 136 je v vplivnem območju plazu. Na podlagi Geološkega mnenja o plazovni nevarnosti lokacije na naslovu Vinarje 136, 137 in 138, Slovenska Bistrica (dopis št. 30-2007570-25 z dne 19. 3. 2025), spada plaz med zahtevnejše in obsežnejše plazove. Po detajlnem geološkem kartiranju so bili na območju obeh stanovanjskih objektov zaznani večji zemljinski premiki. Preverjene so bile variante glede možnosti sanacije plazu in ohranjanja objektov. Preiskave so namreč pokazale, da je verjetno, da so dodatne drsine tudi še globlje od predvidene. To bi zahtevalo precej obsežnejše geotehnične ukrepe, takšna rešitev pa bi bila tako časovno kot tudi ekonomsko vprašljiva. Zdaj so objekti na nevarnem območju, saj lahko ob močnem deževju pride do novih odlomnih robov in s tem do nove splazitve, kar lahko ogrozi življenja ali zdravje ljudi. Popravilo obstoječega objekta ali novogradnja z geološko geomehanskega vidika ni sprejemljiva. Za navedene objekte obstajata velika ogroženost zaradi plazovne nevarnosti in s tem povezana velika nevarnost porušitve ali znatnega poškodovanja objektov, katerih obnova ni mogoča ali ekonomsko smiselna, in s čimer bi lahko nastale škodljive posledice za življenje in zdravje ljudi. Ugotovitev in utemeljitev, po kateri so se izkazali razlogi za nujno odstranitev objektov na podlagi velike plazovne nevarnosti in s tem ogroženost življenja ali zdravja ljudi, temelji na strokovnih mnenjih SM-SLBVNR136S, SM-SLBVNR137S in SM-SLBVNR138S. Glede na navedeno je odstranitev objektov v javno korist.

Obravnavani objekt na naslovu **Stahovica 13** je v neurju 4. 8. 2023 prizadel plaz, ki se je sprožil na zaledni strani stanovanjskega objekta. Na podlagi strokovnega mnenja o stanju objekta Stahovica 13, Kamnik (št. DTP\_DB7050/33-2 z dne 25. 9. 2024) je bila plazina s strani Občine Kamnik intervencijsko (ter delno) sanirana (objekt pa kot predhodno zavedeno že odstranjen). Sanacija plazine je pogojevala gradnjo opornega zidu, izvedba tega ukrepa je posegla na del (stavbnega) zemljišča (na katerem se je nahajal odstranjen objekt). Z izvedbo tega ukrepa se je razpoložljivi del parcele na tem delu močno zožil. Zaradi utesnjenosti novonastale parcele, ki sicer stoji v relativno ozkem koridorju med državno cesto in utrjeno brežino, ponovna gradnja objekta na tem mestu ni izvedljiva. V smislu gradnje novega (nadomestnega) objekta na lokaciji (porušenega) objekta bi takšna gradnja lahko vplivala na stabilnost terena. Ukrepi zagotavljanja stabilnosti ob celovitem pristopu bi stroškovno napram novogradnji predstavljali nesorazmeren strošek. Za navedeni objekt obstaja visoka ogroženost zaradi zemeljskega ali hribinskega plazu kot posledica poplav in plazov in gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke plazovite nevarnosti in s tem ogroženost življenja ali zdravja ljudi temelji na strokovnem mnenju SM- KMNSTH13S z dne 26. novembra 2024, dopolnjeno 14. maja 2025. Glede na navedeno je odstranitev objekta v javno korist.

Objekta na naslovu **Florjan 271** in **Florjan 279** sta v naselju Pohrastnik, ki je nastalo kot nadomestna lokacija za stanovanjske objekte prebivalcev kraja Družmirje, ki se je zaradi rudarjenja v Šaleški dolini pogreznil in v katerem se zaradi ogroženosti zaradi velikega poplavnega tveganja in nezmožnosti zagotovitve trajne in odporne rešitve odstranjuje poleg omenjenih še enaintrideset objektov. Objekta sta med potokoma Šentflorjanščica in Toplica na območju njunega izliva v reko Pako. Na tem mestu se Paka z regulirane struge preusmeri v ozko sotesko Penk, ki se začne pri Puharskem mostu. Zaradi teh okoliščin so bili objekti ob večjih poplavnih dogodkih večkrat poplavljeni. Struga skozi Penk ne prevaja stoletnih voda reke Pake. Poleg tega pa stoletnih voda ne prevajajo tudi preostali pritoki Pake na tem območju: Šentflorjanščica, Toplica in Klančnica. Te poplavljajo že pri desetletnih vodah. Skoraj v celoti (oziroma južno od dovozne ceste) je bilo območje poplavljeno tudi ob naravni nesreči 4. avgusta 2023. Globine poplavnih vod so na dolvodni, južni strani območja segale do 160 cm in so se proti severu s postopnim višanjem terena zmanjševale. Naravna nesreča, ki se je zgodila 4. avgusta 2023, je na terenu pokazala številna dodatna nevarna področja ob vodah, kjer so bile poplavne vode bistveno višje od predvidenih in tudi posledice precej hujše, kar ni bilo zajeto v obstoječe karte poplavne ogroženosti. Po podatkih iz celovite hidrološke hidravlične študije (cHHŠ) za porečje Savinje bi poplavne vode v primeru nastopa visokih vod s povratno dobo 100 let dosegale od 0,5 do 1,5 m. Ugotovljeno je bilo tudi, da bi bila evakuacija ob izrednem dogodku izjemno otežena oziroma skoraj nemogoča. Kot je navedeno v strokovnih podlagah, bi morebitni zaščitni ukrepi zmanjšali ogroženost, dokler so pretoki znotraj dogodkov, na katere bi bili vsi ukrepi namensko določeni (dimenzionirani). V primeru, da bi bili dogodki prekoračeni, bi lahko nasipi, če bi bili preliti ali prebiti, pomenili večjo nevarnost, kot pa če jih ne bi bilo. V takih primerih bi bile gladine poplavne vode za nasipi bistveno višje, zaradi tega bi bila tudi škoda zaradi poplave še bistveno večja kot ob poplavi 4. avgusta 2023, saj bi lahko zaradi plavja, debel in drugih večjih predmetov prišlo do lokalnega preboja nasipa, kar bi povzročilo zalitje znotraj kasete. Dodatna tveganja so tudi v okviru delovanja črpalnega sistema meteornih vod; v primeru zalitja je namreč onemogočeno odvajanje vode iz kasete in visoki zidovi bi precej poslabšali kakovost bivanja. Ugotovitev in utemeljitev, po kateri so se potrdili razlogi za nujno odstranitev objektov na podlagi poplavne nevarnosti in s tem ogroženost življenja ali zdravja ljudi, temelji na strokovnem mnenju št. SM-ŠŠTPHRnasS z dne 15. oktobra 2024, dopolnjenem 21. in 30. oktobra 2024. Glede na navedeno je odstranitev objektov v javno korist.